b"\n_START_ARTICLE_\nFormats de pel\xc2\xb7l\xc3\xadcula\n_START_SECTION_\nEl format de 35 mm o pas universal\n_START_PARAGRAPH_\nFa servir pel\xc2\xb7l\xc3\xadcula de 35 mm. d'amplada com la m\xc3\xa9s habitual en cinema, sobre la qual impressiona una superf\xc3\xadcie de 24 mm x 36 mm. \xc3\x89s, amb gran difer\xc3\xa8ncia, el format m\xc3\xa9s emprat i pel qual hi ha m\xc3\xa9s tipus de c\xc3\xa0meres, objectius, accessoris etc. \xc3\x89s tamb\xc3\xa9 el m\xc3\xa9s polivalent: es fa servir tant per aplicacions del camp professional com per a la m\xc3\xa9s habitual fotografia d'afeccionat.\n_START_SECTION_\nEl conjunt de formats mitjans\n_START_PARAGRAPH_\nFan servir tots pel\xc2\xb7l\xc3\xadcula de 6 cm d'amplada sense perforacions. La qualitat \xc3\xa9s notablement superior a la del 35 mm: la superf\xc3\xadcie \xc3\xbatil del format 6 x 6 \xc3\xa9s unes 4 vegades m\xc3\xa9s gran. \xc3\x89s un format professional o d'afeccionat molt exigent. Les c\xc3\xa0meres que l'incorporen acostumen a ser encara prou manejables per a ser emprades en aplicacions fora de l'estudi.\n_START_SECTION_\nLes c\xc3\xa0meres de gran format\n_START_PARAGRAPH_\nFan servir plaques, \xc3\xa9s a dir, l\xc3\xa0mines o fulls de pel\xc2\xb7l\xc3\xadcula individuals, cada una de les quals s'insereix en un xass\xc3\xads tancat del qual es retira una cortineta quan la placa \xc3\xa9s dins del cos de la c\xc3\xa0mera. En obrir posteriorment l'obturador, l'emulsi\xc3\xb3 \xc3\xa9s impressionada. Aquest \xc3\xa9s, sense gaires variacions, el sistema que es feia servir en els inicis de la fotografia. La qualitat que pot donar amb les emulsions d'avui \xc3\xa9s extraordin\xc3\xa0ria. \xc3\x92bviament, el gran volum d'aquests formats fa que s'utilitzi exclusivament amb c\xc3\xa0meres d'estudi, voluminoses i necessitades de tr\xc3\xadpode._NEWLINE_En el camp de la fotografia hi ha encara molts temes en els qu\xc3\xa8 no entrarem, com ara l'\xc3\xbas de filtres o el transcendental de la tecnologia qu\xc3\xadmica que hi ha al darrere dels diferents tipus de pel\xc2\xb7l\xc3\xadcula i els processos de revelat i copiatge.\n_START_SECTION_\nEl pas del cinema a la televisi\xc3\xb3\n_START_PARAGRAPH_\nQuan les pel\xc2\xb7l\xc3\xadcules es van comen\xc3\xa7ar a projectar per la televisi\xc3\xb3, va apar\xc3\xa8ixer un conflicte de formats. La televisi\xc3\xb3 obligava a deformar la imatge dels films panor\xc3\xa0mics perqu\xc3\xa8 hi cabessin dins la pantalla. Les imatges quedaven allargades, ja que comprimien la imatge pels laterals. Aquest handicap es va solucionar quan van introduir costats superiors i inferiors de la pel\xc2\xb7l\xc3\xadcula. D'aquesta manera, els films es veien en el seu format propi i evitaven les deformacions al projectar-se pel televisor."